[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Beth sy\u2019n gwneud y byrgyr caws perffaith?"}, {"text_idx": "#000004", "text": "Wyddoch chi fod rhai pethau hollbwysig i\u2019w hystyried wrth fynd i\u2019r afael a\u0302\u2019r bwyd brys hwn? Wnaiff llenwi ro\u0302l fara sych gyda phati cig, sleisen o gaws a joch o sos coch mo\u2019r tro."}, {"text_idx": "#000006", "text": "Cawson ni sgwrs gyda \u2018brenin y byrgyrs\u2019 Aled Hill o Ansh a gofyn beth yw cyfrinach eu byrgyrs bendigedig."}, {"text_idx": "#000007", "text": "\u201cAr o\u0302l i chi gael y pethau elfennol yn iawn, unwaith y byddwch chi\u2019n gwybod sut i greu byrgyr caws syml, gallwch chi wedyn fynd ymlaen i arbrofi \u2013 gyda\u2019r saws, y caws, y prydau ochr \u2013 beth bynnag rydych chi eisiau \u2013 a dod o hyd i\u2019r byrgyr perffaith i chi.\u201d"}, {"text_idx": "#000009", "text": "Pa gig sydd orau ar gyfer patis byrgyr?"}, {"text_idx": "#000010", "text": "Rydyn ni\u2019n defnyddio cymysgedd o friwgig cig eidion Cymreig a phalfais. Gwnewch yn siw\u0302r eich bod chi\u2019n cyrchu\u2019ch cig ac yn dod o hyd i\u2019r cig eidion gorau posib \u2013 chewch chi ddim gwell na Chig Eidion Cymru!"}, {"text_idx": "#000011", "text": "Faint o friwgig ddylwn i ei ddefnyddio i wneud pati byrgyr?"}, {"text_idx": "#000012", "text": "Ar gyfer un pati mawr, defnyddiwch 180 \u2013 200g. Rydyn ni\u2019n defnyddio dau bati llai ar gyfer ein byrgyr caws, gan ddefnyddio 105g o friwgig ar gyfer pob pati."}, {"text_idx": "#000014", "text": "Rydyn ni\u2019n defnyddio byns tatws, ond gallwch chi ddefnyddio ro\u0302l wen safonol, brioche neu fyns challah."}, {"text_idx": "#000016", "text": "Bydd bynsen wedi\u2019i thostio yn creu llwyfan da i\u2019r saws, pati a chaws eistedd arni. Rhowch bob hanner y fynsen, yr ochr wedi\u2019i thorri am i lawr, naill ai ar radell fflat boeth neu badell sych, neu gyda\u2019ch ochrau wedi\u2019u torri am i fyny o dan y gril. Tostiwch nes eu bod yn euraidd."}, {"text_idx": "#000017", "text": "Sut mae paratoi\u2019r cig ar gyfer coginio byrgyrs?"}, {"text_idx": "#000018", "text": "Siapiwch eich briwgig yn beli cadarn, a\u2019u rhoi yn yr oergell nes bod eich padell yn boeth a\u2019ch bod yn barod i goginio."}, {"text_idx": "#000019", "text": "A oes angen i mi ychwanegu olew i\u2019r badell cyn ffrio byrgyrs?"}, {"text_idx": "#000020", "text": "Nid oes angen olew. Rydyn ni\u2019n defnyddio radell fflat sych oherwydd mae\u2019n caniata\u0301u i\u2019r gwres chwilboeth dreiddio i\u2019r cig, gan ffurfio crwst hyfryd a dal yr holl sudd blasus."}, {"text_idx": "#000021", "text": "Pryd ddylwn i sesno\u2019r pati byrgyr?"}, {"text_idx": "#000022", "text": "Rhowch halen mo\u0302r ar eich pati cyn i chi ei droi. Mae gan halen mo\u0302r flas ysgafnach na halen bwrdd."}, {"text_idx": "#000023", "text": "Pryd ddylwn i fflipio\u2019r pati byrgyr?"}, {"text_idx": "#000024", "text": "Mae\u2019r pati yn barod i\u2019w fflipio pan fydd carameleiddio wedi dechrau ar ymyl y cig, gan ffurfio crwst, a\u2019r braster wedi dechrau byrlymu ar yr wyneb."}, {"text_idx": "#000025", "text": "Sut mae gorffen y byrgyr caws?"}, {"text_idx": "#000026", "text": "Symudwch eich byrgyr dros wres oerach a\u2019i stemio a\u0302 joch o ddw\u0302r o dan cloche neu bowlen. Bydd y ste\u0302m yn gorffen coginio\u2019r cig, tra\u2019n toddi\u2019r caws."}, {"text_idx": "#000027", "text": "Pa saws ddylwn i ei ddefnyddio ar y byrgyr?"}, {"text_idx": "#000028", "text": "Chi sydd i benderfynu, ond byddai mayonnaise, so\u0302s coch a mwstard yn sylfaen dda."}, {"text_idx": "#000029", "text": "Barod i roi tro ar fyrgyr Ansh?"}, {"text_idx": "#000030", "text": "Rydych wedi dysgu gan y meistr, felly ewch ati i goginio! Gallwch ddod o hyd i\u2019r rysa\u0301it i fyrgyr enwog Ansh yma."}, {"text_idx": "#000032", "text": "Nawr eich bod chi\u2019n gwybod popeth am goginio\u2019r byrgyrs gorau, dewch o hyd i\u2019n hoff ryseitiau byrgyrs yma:"}, {"text_idx": "#000035", "text": "Rydyn ni hefyd yn gwybod bod byrgyrs yn wych ar y barbeciw. Darllenwch awgrymiadau ein harbenigwr barbeciw Chris \u2018Flamebaster\u2019 Roberts\u2019 ar gyfer cael canlyniadau gwych wrth grilio ar y ta\u0302n."}]